Diari Oficial de la Generalitat Valenciana


Sumari del DOGV 4280, del 27-06-2002 (2002/6517)

ORDRE de 4 de juny de 2002, de la Conselleria de Cultura i Educació, per la qual es concedix l'autorització d'obertura i funcionament d'un centre docent privat de nova creació d'ensenyaments de règim general, denominat Lledó, Centro Educativo y Deportivo, a Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/6517


Data del document
:   04-06-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Castelló de la Plana
    * ensenyament privat

ORDRE de 4 de juny de 2002, de la Conselleria de Cultura i Educació, per la qual es concedix l'autorització d'obertura i funcionament d'un centre docent privat de nova creació d'ensenyaments de règim general, denominat Lledó, Centro Educativo y Deportivo, a Castelló. [2002/6517]
  
L'expedient ha sigut iniciat a instància del representant legal de l'entitat ?Sociedad Cooperativa Valenciana Limitada Rey Don Jaime- en sol·licitud d'autorització d'obertura i funcionament d'un centre privat de nova creació d'ensenyaments de règim general.
  
La Direcció General de Centres Docents va aprovar, per mitjà de la resolució de 31 de gener del 2001, modificada posteriorment per la resolució de 10 de setembre del 2001, el projecte de les obres a realitzar per a l'autorització del centre.
  
L'expedient ha sigut tramitat per la Direcció Territorial de Cultura i Educació de Castelló, la qual a la vista de l'informe favorable de la Unitat Tècnica de Construccions i de la documentació que consta, que inclou l'informe favorable de la Inspecció Educativa, ha considerat procedent accedir al que sol·licita.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyamets de règim general no universitàries i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitàries.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat que a continuació s'especifica amb les característiques i ensenyaments autoritzades que s'assenyalen, i efectes des de l'inici del curs acadèmic 2001/2002.
  
Denominació específica: Lledó, Centro Educativo y Deportivo
  
Denominació genèrica: Centre autoritat d'Educació Infantil, primer i segon cicle, Educació Primària, Educació Secundària Obligatòria i Batxillerat.
  
Domicili: Partida Ramell, Camí Caminàs, s/n
  
Localitat: Castelló de la Plana
  
Província: Castelló
  
Codi: 00022783
  
Titular: Sociedad Cooperativa Valenciana Limitada Rey Don Jaime. C.I.F: F-12039343
  
Ensenyaments i capacitat màxima que s'autoritza:
  
- Quatre unitats d'Educació Infantil, primer cicle, amb 61 llocs escolars, distribuïts de la següent forma:
  
\* 1 unitat de xiquets de 0 a 1 any, amb 8 llocs escolars
  
\* 1 unitat de xiquets d'1 a 2 anys, amb 13 llocs escolars
  
\* 2 unitats de xiquets de 2 a 3 anys, amb 40 llocs escolars
  
- Quatre unitats d'Educació Infantil, segon cicle, amb 100 llocs escolars
  
- Sis unitats d'Educació Primària, amb 150 llocs escolars
  
- Sis unitats d'Educació Secundària Obligatòria, amb 180 llocs escolars
  
- Quatre unitats de Batxillerat, amb 140 llocs escolars, en les modalitats de Ciències de la Natura i de la Salut, i Humanitats i Ciències Socials.
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la notificació o publicació, segons corresponga.
  
València, 4 de juny de 2002
  
El conseller de Cultura i Educació,
  
p.s.r. (art.4.1 Decret 111/2000, DOGV núm. 3798, de 21 de juliol),